smcproject/ml-wiki-sentences huggingface dataset:
അവലംബം ↑ ↑ ↑ ↑ ↑ ↑ ↑ {{ cite journal }} : Cite journal requires | journal= ( help ) ↑ {{ cite journal }} : Cite journal requires | journal= ( help ) ↑ ↑ {{ cite journal }} : Cite journal requires | journal= ( help ) ↑ {{ cite web }} :  CS1 maint: bot: original URL status unknown ( link ) ↑
ഒ.പി. ദത്ത ഇംഗ്ലീഷ് വിലാസം https://ml.wikipedia.org/wiki/O.
_Dutta
പ്രസിദ്ധനായ ഹിന്ദി ചലച്ചിത്ര സംവിധായകനും തിരക്കഥാകൃത്തും  ആണ് ഒ.പി. ദത്ത (1920s – 9 February 2012).
ചലച്ചിത്ര സംവിധായകൻ ജെ.പി. ദത്ത മകനാണ്.
1948-ൽ പ്യാർ കി ജീത്ത് എന്ന സിനിമ സംവിധാനം ചെയ്താണ് ഇദ്ദേഹം ചലച്ചിത്രരംഗത്തെത്തുന്നത്.
സംവിധാനം ചെയ്ത പ്രമുഖചിത്രങ്ങൾ സൂരജ്മുഖി (1950) ഏക് നസർ (1951) മാൽക്കിൻ (1953) ആംഗൻ (1959) തിരക്കഥ രചിച്ച  പ്രമുഖചിത്രങ്ങൾ ഗുലാമി (1985) ഹത്തിയാർ (1989) ബോർഡർ (1997) റെഫ്യൂജി (2000) എൽ.ഒ.സി കാർഗിൽ (2003) ഉമ്രൂ ജാൻ (2006)
ജെ.പി ദത്ത സംവിധാനം ചെയ്ത സിനിമകളായിരുന്നു ഇവയെല്ലാം .
2012 ഫെബ്രുവരി 9  നു അന്തരിച്ചു .
അവലംബം ↑ {{ cite web }} : Check date values in: | accessdate= ( help ) പുറം കണ്ണികൾ O.P. Dutta at the Internet Movie Database
ഒ.കെ. ജോണി ഇംഗ്ലീഷ് വിലാസം https://ml.wikipedia.org/wiki/O.
K._Johny
മാദ്ധ്യമപ്രവർത്തകനും എഴുത്തുകാരനും ഡോക്യുമെന്ററി സംവിധായകനും ചലച്ചിത്ര നിരൂപകനുമെന്ന നിലയിൽ ശ്രദ്ധേയനായ ഒ.കെ. ജോണി ( 1957- ) വയനാട് സ്വദേശിയാണ്.
മികച്ച ഡോക്യുമെന്ററി സിനിമയ്ക്കുള്ള രാഷ്ട്രപതിയുടെ ദേശീയ പുരസ്‌കാരം രണ്ട് തവണ ലഭിച്ച ഒ.കെ. ജോണി ഡോക്യുമെന്ററിക്കുള്ള കേരള സംസ്ഥാന അവാർഡിനും അർഹമായിട്ടുണ്ട്.
എട്ട് പുസ്തകങ്ങൾ പ്രസിദ്ധീകരിച്ചു.
കേരള സംസ്ഥാന സർക്കാരിന്റെ മികച്ച സിനിമാപ്പുസ്തകത്തിനുള്ള പ്രത്യേക പുരസ്‌കാരവും യാത്രാവിവരണത്തിനുള്ള കേരള സാഹിത്യ അക്കാദമി അവാർഡും നേടിയ ഒ.കെ. ജോണി അറിയപ്പെടുന്ന പംക്തികാരനുമാണ്.
1957 ആഗസ്റ്റ് 22 ന് വയനാട്ടിൽ ജനിച്ചു.
സുൽത്താൻ ബത്തേരി, പയ്യന്നൂർ, മൈസൂർ എന്നിവിടങ്ങളിൽ വിദ്യാഭ്യാസം.
2002 മുതൽ ദക്ഷിണേന്ത്യൻ ചരിത്രത്തിൽ സ്വതന്ത്രമായി ഗവേഷണം നടത്തുന്നു.
പത്ര പ്രവർത്തകനായിരുന്നു.
സംസ്ഥാന - ദേശീയ പുരസ്കാരങ്ങൾക്കർഹമായവ ഉൽപ്പടെ ഒമ്പത്‌   ഡോക്യുമെന്ററികൾ സംവിധാനം ചെയ്തിട്ടുണ്ട്.
ആദ്യചിത്രമായ ‘ ദ ട്രാപ്‌ഡ്‌ ’ ഏറ്റവും മികച്ച നരവംശശാസ്‌ത്രചിത്രത്തിനുളള രാഷ്‌ട്രപതിയുടെ ബഹുമതിക്കർഹമായി.
രണ്ടാമത്തെ ചിത്രം ‘ സൈലന്റ്‌ സ്‌ക്രീംസ്‌ഃ എ വില്ലേജ്‌ ക്രോണിക്കിൾ ’ സാമൂഹികപ്രശ്‌നങ്ങൾ അവതരിപ്പിക്കുന്ന ഏറ്റവും മികച്ച ചിത്രത്തിനുളള 1997-ലെ രാഷ്‌ട്രപതിയുടെ അവാർഡും, മികച്ച ഡോക്യുമെന്റി സിനിമയ്‌ക്കുളള കേരള സംസ്‌ഥാന അവാർഡും നേടി.
ദൂരദർശന്റെ ദേശീയ ശൃംഖലയ്ക്കുവേണ്ടി പബ്ലിക് സർവീസ്  ബ്രോഡ്കാസ്റ്റിങ്ങ് ട്രസ്റ്റ് (PSBT) നിർമ്മിച്ച ‘പോർട്രേറ്റ്‌ ഓഫ്‌ സി.കെ.ജാനു’ എന്നൊരു ജീവചരിത്ര ഡോക്യുമെന്റിയും, കൈരളി ടിവിയ്‌ക്കുവേണ്ടി ‘അയൽക്കാഴ്‌ചകൾ’ എന്നൊരു ട്രാവൽ ഡോക്യുമെന്ററി പരമ്പരയും സംവിധാനം ചെയ്‌തു.
കേരള സംസ്‌ഥാന ചലച്ചിത്ര അവാർഡു കമ്മിറ്റിയിലും ദേശീയ ചലച്ചിത്ര അവാർഡുനിർണയ ജൂറിയിലും അംഗമായിരുന്നു.
കേരള കൗമുദിയിലും പ്രസ് ട്രസ്റ്റ് ഓഫ് ഇന്ത്യയിലും (പി.ടി.ഐ) റിപ്പോർട്ടറായി പത്രപ്രവർത്തനം ആരംഭിച്ചു.
ബംഗളൂരിൽനിന്ന് പ്രസിദ്ധീകരിച്ചിരുന്ന മലയാളത്തിലെ ആദ്യത്തെ കാർഷിക-പരിസ്ഥിതി മാസികയുടെ (കാർഷികരംഗം) എഡിറ്ററായിരുന്നു.
പിന്നീട് മാതൃഭൂമി ബുക്‌സിന്റെ എഡിറ്റോറിയൽ മേധാവിയായി.
ദക്ഷിണേന്ത്യയുടെ ജൈന-ബുദ്ധ സംസ്‌കാരത്തെക്കുറിച്ചുള്ള ഗവേഷണത്തിലാണിപ്പോൾ.
കൃതികൾ നിശ്ശബ്ദനിലവിളികൾ ഒരു ഗ്രാമപുരാവൃത്തം വയനാടിന്റെ സാംസ്‌കാരികഭൂമിക വയനാട്‌ രേഖകൾ സിനിമയുടെ വർത്തമാനം ഭൂട്ടാൻ ദിനങ്ങൾ കാവേരിയോടൊപ്പം എന്റെ യാത്രകൾ മാദ്ധ്യമവൃത്താന്തം Silent screams: A village Chronicle.
( English Translation) ഡോക്യുെന്ററികൾ ‘ദ ട്രാപ്‌ഡ്‌’ ‘സൈലന്റ്‌ സ്‌ക്രീംസ്‌ഃ എ വില്ലേജ്‌ ക്രോണിക്കിൾ’, ( മലയാളം) ‘പോർട്രേറ്റ്‌ ഓഫ്‌ സി.കെ.ജാനു’ ‘അയൽക്കാഴ്‌ചകൾ’ (ട്രാവൽ ഡോക്യുമെന്ററി പരമ്പര) പുരസ്കാരങ്ങൾ 2015 ലെ കേരള സാഹിത്യ അക്കാദമി പുരസ്കാരം മികച്ച ഡോക്യുമെന്ററിക്ക് ദേശീയ അവാർഡ്, 1995 സാമൂഹികപ്രശ്‌നങ്ങൾ അവതരിപ്പിക്കുന്ന മികച്ച ഡോക്യുമെന്ററിക്കുള്ള ആദ്യത്തെ ദേശീയ അവാർഡ്,1997 മികച്ച ഡോക്യുമെന്ററി സിനിമയ്ക്കുള്ള കേരള സംസ്ഥാന അവാർഡ്, 1997.
https://english.mathrubhumi.com/mbifl2020/speakers/o-k-johnnyok-johnny-mbifl-2020-1.4448071 https://frontline.thehindu.com/books/article25770468.ece Jan 4, 2019 - The book explores the Cauvery and the trajectories of everyday life https://english.mathrubhumi.com/technology/science/another-pre-historic-rock-art-site-discovered-in-wayanad-o-k-johnny-1.1703584 Archived 2020-01-26 at the Wayback Machine .
https://www.thehindu.com/news/national/kerala/A-21st-century-find-spotlights-prehistoric-rock-art/article17183867.ece https://newsable.asianetnews.com/south/another-neolithic-rock-art-site-discovered-in-wayanad https://www.doolnews.com/babu-bharadwaj-ok-johnny-234.html https://navamalayali.com/author/okjohnie/ https://www.youtube.com/watch?v=CStGGxwM3qQ B4%BF%E0%B4%B2%E0%B5%8B%E0%B4%AE%E0%B5%80%E0%B4%B1%E0%B5%8D/2193909607552418/ https://www.mathrubhumi.com/books/book-reviews/kaveriyodoppam-ente-yaathrakal-by-o-k-johny-malayalam-book-review-1.3923816 Archived 2020-01-26 at the Wayback Machine .
https://prathipaksham.in/ok-johnny-reacting-in-hareeshs-withdrawal/ Archived 2020-01-26 at the Wayback Machine .
https://www.mediaonetv.in/kerala/2018/06/03/30055-ok-johneys-english-version-of-nishabda-nilavili-published https://m.dailyhunt.in/news/india/malayalam/malayalam+express+online-epaper-malayala/ezhuthukaran+o+ke+joni+budhdhamatham+sveekarichu-newsid-115535347 http://hssmalayalamsahayi.blogspot.com/2015/10/blog-post_28.html http://navalokam.com/article.php?newsId=1107 Archived 2018-07-12 at the Wayback Machine .
http://www.keralabhooshanam.com/%E0%B4%AF%E0%B4%BE%E0%B4%A4%E0%B5%8D%E0%B4%B0-%E0%B4%AA%E0%B4%A0%E0%B4%A8%E0%B4%82-%E0%B4%85%E0%B4%A8%E0%B5%8D%E0%B4%B5%E0%B5%87%E0%B4%B7%E0%B4%A3%E0%B4%82/%5Bപ്രവർത്തിക്കാത്ത+കണ്ണി%5D http://odessamovies.blogspot.com/2011/01/blog-post_25.html https://www.youtube.com/watch?v=2_xSVsm-Qeg t=16s https://www.youtube.com/watch?v=5HwmhUKo5q8 t=269s https://www.youtube.com/watch?v=CStGGxwM3qQ t=475s https://www.youtube.com/watch?v=Pm440jpU9hE https://buybooks.mathrubhumi.com/writer/johny-ok/
ഒ.ടി.ജി. കേബിൾ ഇംഗ്ലീഷ് വിലാസം https://ml.wikipedia.org/wiki/USB_On-The-Go യു.എസ്.ബി. ഓൺ-ദി-ഗോ ലോഗോ
യു.എസ്.ബി. ഓൺ-ദി-ഗോ എന്നത് യു.എസ്.ബി. ഒ.ടി.ജി. എന്നോ ഒ.ടി.ജി. എന്നോ ചുരുക്കി എഴുതാറുണ്ട്.
ഇതുപയോഗിച്ച് ഡിജിറ്റൽ ഓഡിയോ പ്ലേയറുകൾ , മൊബൈൽ ഫോണുകൾ എന്നിവയെ മറ്റു യു.എസ്.ബി. ഉപകരണങ്ങളായ ഫ്ലാഷ് ഡ്രവ് , മൗസ് , കീബോഡ് എന്നിവയുമായി ബന്ധിപ്പിക്കാൻ സാധിക്കും.
സാധാരന യു,എസ്.
ബി കേബിളുകളായും ഇവയ്ക്ക് പ്രവർത്തിക്കാൻ സാധിക്കും.
ഒ.എസ്.ഐ. മാതൃക ഇംഗ്ലീഷ് വിലാസം https://ml.wikipedia.org/wiki/OSI_model
ഇന്റർനാഷണൽ സ്റ്റാൻഡേർഡ്‌സ് ഓർഗനൈസേഷൻ അഥവാ ഐ‌‌എസ്ഒ (ISO) യുടെ പ്രയത്ന ഫലമായി, പല കമ്പനികളുടെ ഉടമസ്ഥതയിലായി പല മാതൃകകളിൽ പ്രവർത്തിച്ചിരുന്ന കമ്പ്യൂട്ടർ ശ്രംഖലകളെ ഏകോപിപ്പിക്കുന്നതിനായി 1982ൽ വികസിപ്പിച്ച ഒരു അടിസ്ഥാനമാതൃകയാണ് ഓപ്പൺ സിസ്റ്റംസ് ഇന്റർകണക്ഷൻ ബേസിക്ക് റഫറൻസ് മോഡൽ (Open Systems Interconnection Basic Reference Model) എന്ന ഒഎസ്‌‌ഐ മോഡൽ അഥവാ ഓഎസ്‌‌ഐ റഫറൻസ് മോഡൽ .
നെറ്റ്‍വർക്കിൽ ബന്ധിപ്പിച്ചിരിക്കുന്ന ഒരു ഉപകരണം ആശയവിനിമയത്തിൽ ഇടപെടുമ്പോൾ നടക്കുന്ന പ്രവർത്തനങ്ങൾ 7 പാളികളിലൂടെ കടന്നു പോകുന്ന രീതിയിലാണ് ഇത് വിഭാവനം ചെയ്യപ്പെട്ടിരിക്കുന്നത്.
വ്യത്യസ്ത കമ്പനികൾ നിർമിച്ചിച്ചിട്ടുള്ള ഉപകരണങ്ങളിലെ വ്യത്യാസങ്ങൾകൊണ്ടോ, പരസ്പരം ആശയവിനിമയം നടത്താൻ ഉപയോഗിക്കുന്ന സിഗ്നലുകളുടെയോ, വ്യവസ്ഥകളുടെയോ വ്യത്യാസം കൊണ്ടോ ഉപകരണങ്ങളെ തമ്മിൽ ബന്ധിപ്പിച്ച് ഒരു ശൃംഖല രൂപീകരിക്കാൻ കഴിഞ്ഞില്ലെന്നുവരാം.
ഈ അപര്യാപ്തത (incompatibility) തരണം ചെയ്യാനുള്ള പരിഹാരമാർഗ്ഗമാണു് പാളികൾ (layer) അടിസ്ഥാനമാക്കിയുള്ള മാതൃകകൾ രൂപകൽപ്പന ചെയ്തത് (കമ്പ്യൂട്ടർ ശാസ്ത്രത്തിൽ ഇത്തരം മാതൃകകൾക്കു് അമൂർത്തമായ അടരുകളുടെ മാതൃക ( abstraction layer model ) എന്നു പറയുന്നു).
ഒരു ഉപകരണം ആശയ വിനിമയം നടത്തുമ്പോൾ ചെയ്യുന്ന പ്രവർത്തികളെ ചെറിയ പ്രവർത്തനങ്ങളായി തിരിക്കുകയും, ഓരോ പ്രവർത്തനത്തെയും പ്രത്യേകം പാളികളായി ക്രമീകരിച്ച്, ആശയവിനിമയത്തെ രണ്ട് ഉപകരണങ്ങൾ തമ്മിലുള്ള സംവേദനം എന്നതിലുപരി, പാളികൾ തമ്മിലുള്ള പരസ്പരസംവേദനം എന്ന രീതിയിലേക്ക് ലഘൂകരിക്കുക എന്നതാണു് ഇതുകൊണ്ട് ഉദ്ദേശിക്കുന്നതു്.
ലളിതമായി പറഞ്ഞാൽ ഒരു ശൃംഖലയിലെ നേരിട്ട് ബന്ധപ്പെട്ടിട്ടുള്ള ഉപകരണങ്ങൾ തമ്മിലുള്ള ഇലക്ട്രിക്ക് സിഗ്നലുകളുടെ കൈമാറ്റം ഒരു പാളിയുടെ ഉത്തരവാദിത്തമാണെന്നു കരുതുക.
നേരിട്ടോ അല്ലാതെയോ ബന്ധപ്പെട്ടിട്ടുള്ള രണ്ട് കമ്പ്യൂട്ടറുകൾ തമ്മിലുള്ള ആശയവിനിമയം കൈകാര്യം ചെയ്യുന്നത് മറ്റൊരു പാളിയുടെ ഉത്തരവാദിത്തവും, ഓരോ കമ്പ്യൂട്ടറിലുമുള്ള ആപ്ലിക്കേഷനുകൾ തമ്മിലുള്ള (ഉദാഹരണത്തിന് വെബ് ബ്രൗസറും, മറ്റൊരു കമ്പ്യൂട്ടറിലെ വെബ് സെർവറും തമ്മിൽ) ആശയവിനിമയം മറ്റൊരു പാളിയുടെയും ഉത്തരവാദിത്തമാണെന്നും കരുതുക.
ഇങ്ങനെയിരിക്കെ ഇലക്ട്രിക് സിഗ്നലുകളുടെ കൈമാറ്റം വയറുകളിലൂടെ ചെയ്യുന്നതിനു പകരം അന്തരീക്ഷത്തിലൂടെ റേഡിയോ സിഗ്നലുകളായി മാറ്റുന്നതിന് ഈ സംവിധാനത്തിലെ ഒരു പാളിയിൽ മാത്രം മാറ്റം വരുത്തിയാൽ മതിയാകും.
അതുപോലെ മറ്റ് രണ്ട് ആപ്ലിക്കേഷനുകൾ തമ്മിൽ ആശയവിനിമയം ചെയ്യുന്നതിന് നിലവിലുള്ള പാളികൾ പുനരുപയോഗിക്കുന്നതിനും സാധിക്കും.
മറ്റ് പാളികളെയൊന്നും ഈ മാറ്റം ബാധിക്കുകയില്ല.
സങ്കീർണ്ണമായ പ്രവർത്തനങ്ങളെ ലഘൂകരിക്കുന്നതിനും എളുപ്പത്തിൽ മനസിലാക്കുന്നതിനും പാളികളായുള്ള ക്രമീകരണം സഹായകമാണ്.
ഒ‌എസ്‌ഐ പ്രാബല്യത്തിൽ വരും മുൻപ് കമ്പ്യൂട്ടർ നെറ്റ്‌വർക്കുകൾക്ക് പൊതുവായ പ്രോട്ടോക്കോളുകളോ മറ്റ് മാതൃകകളോ ഇല്ലായിരുന്നു.
അന്ന് നിലവിലുണ്ടായിരുന്നവ, അന്നത്തെ മുഖ്യ കമ്പനികളായ ഐബി‌എമ്മിന്റെ എസ്‌എൻ‌ഏ , ആപ്പിൾ കമ്പനിയുടെ ആപ്പിൾ‌റ്റോക്ക് , നോവലിന്റെ നെറ്റ്‌വെയർ , ഡിജിറ്റൽ എക്യുപ്‌മെന്റ് കോർപ്പറേഷന്റെ ഡെക്‌നെറ്റ് (DECnet) പ്രോട്ടോക്കോൾ സ്യൂട്ട് എന്നിവയായിരുന്നു.
ഈ സാങ്കേതിക വിദ്യകളുപയോഗിച്ച് പ്രവർത്തിപ്പിക്കുന്ന കമ്പ്യൂട്ടറുകൾ തമ്മിൽ, പൊതു പ്രോട്ടോക്കോളുകളുടെ അഭാവം മൂലം പരസ്പരം ബന്ധം സ്ഥാപിക്കാനാകാത്ത അവസ്ഥായായിരുന്നു അന്ന്.
ഒരിക്കലും നടക്കില്ലന്ന് കരുതിയൊരു കാര്യമാണ് ഓ‌എസ്‌ഐ മോഡലിലൂടെ ഐ‌എസ്‌ഓ നേടിയെടുത്തത്.
ഒരു നിത്യജീവിത ഉദാഹരണം
അമൂർത്തമായ അടരുകൾ (ലേയറുകൾ) ഉപയോഗിച്ചുള്ള ഒരു മാതൃകയാണു് ഓ.എസ്.ഐ. മോഡൽ.
ഇതിനർത്ഥം ഇത്തരമൊരു മോഡലിനുള്ളിലുള്ള ഏതെങ്കിലും ഒരു ഘടകം മുമ്പേ നിശ്ചയിക്കപ്പെട്ടിട്ടുള്ള ഏതെങ്കിലും പ്രത്യേക അടരിന്റെ ഭാഗമായിരിക്കും എന്നതാണു്.
ബാഹ്യമായി ഈ ഘടകത്തിനു് മറ്റു ഘടകങ്ങളുമായി സംവദിക്കാൻ കഴിയും.
അതേ സമയത്തു തന്നെ ഘടകത്തിനകത്തു് അതിന്റേതായ ജോലി അതെങ്ങനെ നിർവ്വഹിക്കുന്നു എന്നതു് മറ്റു ഘടകങ്ങൾക്കു് അറിയേണ്ടതില്ല.
നാം സാധാരണ ഉപയോഗിക്കുന്ന ടെലഫോൺ സംവിധാനം ഇത്തരമൊരു മാതൃകയ്ക്കു ഉദാഹരണമാണു്.
ഒരു നിത്യജീവിതൗദാഹരണത്തിലൂടെ ഇതു വ്യക്തമാക്കാം:
ബോബനു് ദൂരെയുള്ള മോളിയുമായി ടെലഫോണിൽ സംസാരിക്കണമെങ്കിൽ ആ ടെലഫോൺ സംവിധാനവും സംഭാഷണവും ഏതാനും തലങ്ങളിൽ പരസ്പരം അനുയോജ്യമായിരിക്കേണ്ടതുണ്ടു്.
ബോബനും മോളിയ്ക്കും സംസാരിക്കാനുള്ള (മിണ്ടാനും കേൾക്കാനും) കഴിവുണ്ടാവണം.
ബോബനും മോളിയ്ക്കും ഏതെങ്കിലും ഒരു മനുഷ്യഭാഷ പൊതുവായി അറിഞ്ഞിരിക്കണം.
ബോബനും മോളിയ്ക്കും ഓരോ ഫോണുകൾ ഉണ്ടായിരിക്കണം.
ഈ ഫോണുകൾ ഏതെങ്കിലും വഴിയ്ക്കു് പരസ്പരം ബന്ധപ്പെടുത്തിയിരിക്കണം.
ഈ ശൃംഖലയിലൂടെ ശരിയായ അളവിൽ വൈദ്യുതിയോ തത്തുല്യമോ ആയ ഊർജ്ജം ഉപയോഗിച്ച് സിഗ്നൽ പ്രവാഹം ഉണ്ടായിരിക്കണം.
ഇതിൽ ഓരോ തലത്തിലുമുള്ള നിബന്ധനകളും കൃത്യമായി പൂർത്തീകരിക്കാൻ കഴിഞ്ഞാൽ, എങ്കിൽ മാത്രം, അവർക്കു പരസ്പരം സംസാരിക്കാനാവും.
ഒഎസ്‌ഐ പാളികൾ
ഒരു കമ്പ്യൂട്ടർ ശൃംഖലയിലെ ഒരു ഉപകരണത്തിൽ നിന്ന് മറ്റൊരു ഉപകരണത്തിലേക്ക് ഡാറ്റ കടന്നു പോകുന്നതിനിടയിൽ എന്തൊക്കെ സംഭവിക്കമെന്ന് നിർവചിക്കുന്ന ഏഴ് പാളികളായാണ് ഒഎസ്‌ഐ പാളികൾ വിഭാവനം ചെയ്യപ്പെട്ടിരിക്കുന്നത്.
ഈ പാളികൾ ശരിക്കും ഒരു മാതൃകയാണ്.
ഈ 7 ഒ‌എസ്‌ഐ പാളികളെ 2 തരമായി തരം *തിരിക്കാം - ആപ്ലിക്കേഷൻ വിഭാഗമെന്നും ട്രാൻസ്പോർട്ട് വിഭാഗമെന്നും.
ആപ്ലിക്കേഷൻ ലെയറും പ്രസന്റേഷൻ ലെയറും സെഷൻ ലെയറും ആപ്ലിക്കേഷൻ വിഭാഗത്തിൽ പെടുന്നു.
ട്രാൻസ്‌പോർട്ട് ലെയറും, നെറ്റ്‌വർക്ക് ലെയറും, ഡാറ്റാ ലെയറും, ഫിസിക്കൽ ലെയറും ട്രാൻസ്പോർട്ട് വിഭാഗത്തിൽ പെടുന്നു.
ലെയർ 7 : ആപ്ലിക്കേഷൻ ലെയർ
ശൃംഖലയുമായി ബന്ധപ്പെട്ട സംഗതികൾക്കായി (ഉദാ: ഒരു ഈ-മെയിൽ അയക്കുക, ഇന്റർനെറ്റ് ബ്രൌസ് ചെയ്യുക, ശൃംഖലയിലുള്ള ഒരാളിന്റെ കമ്പ്യൂട്ടറിലേക്ക് പ്രവേശിക്കുക) ഉപഭോക്താവ് തുനിയുമ്പോൾ, ഈ ലെയർ നേരിട്ട് ഓപ്പറേറ്റിംഗ് സിസ്റ്റവുമായോ, ആ ആപ്ലിക്കേഷനുമായോ ബന്ധപ്പെടുന്നു.
ലെയർ 6 : പ്രസന്റേഷൻ ലെയർ
ആപ്ലിക്കേഷൻ ലെയർ തരുന്ന ഡാറ്റ വാങ്ങി, അതിനെ മറ്റ് ലെയറുകൾക്ക് മനസ്സിലാ‍ക്കുന്ന ഒരു പൊതു മാതൃകയിലേക്ക് ഈ ലെയർ മാറ്റുന്നു.
ലെയർ 5: സെഷൻ ലെയർ
സെഷൻ ലെയർ, ഡാറ്റ സ്വീകരിക്കുന്ന ഉപകരണവുമായി ഒരു ബന്ധം പ്രമാണീകരിക്കുകയും (Establish), അത് നിലനിർത്തുകയും(Maintain), ആവശ്യം കഴിയുമ്പോൾ അത് വിഛേദിക്കുകയും (End) ചെയ്യുന്നു.
ലെയർ 4 : ട്രാൻസ്‌പോർട്ട് ലെയർ
ഈ ലെയർ ഡാറ്റായുടെ ഒഴുക്കിനെ (Flow Control) നിയന്ത്രിക്കുന്നു അഥവാ, ഒന്നിൽ കൂടുതൽ ആപ്ലിക്കേഷനുകളിൽ നിന്ന് ഡാറ്റാ വരുകയാണെങ്കിൽ, ട്രാൻസ്‌പോർട്ട് ലെയർ ഓരോ ആപ്ലിക്കേഷനിൽ നിന്നും ഉള്ള ഡാറ്റാ ഒരേ പ്രവാഹത്തിലേക്ക് (Stream) യോജിപ്പിക്കുന്നു.
അതോടൊപ്പം ട്രാൻസ്‌പോർട്ട് ലെയർ തന്നെ ഡാറ്റാ ഒഴുക്കിനെന്തെങ്കിലും തകരാറ് (Error) സംഭവിച്ചാൽ അതിനെ ശരിപ്പെടുത്തുന്നതും, ഡാറ്റ നഷ്ടപ്പെട്ടുവെങ്കിൽ അത് വീണ്ടെടുക്കുവാൻ ആവശ്യമായ ചെയ്യുകയും ചെയ്യുന്നു.
ഓഎസ്‌ഐ റെഫറൻസ്‌ മാതൃക ലെയർ 3 : നെറ്റ്‌വർക്ക് ലെയർ
ഡാറ്റ എങ്ങനെ അതിനെ സ്വീകരിക്കാനിരിക്കുന്ന ഉപകരണത്തിലേക്ക് അയക്കണമെന്നത് നെറ്റ്‌വർക്ക് ലെയർ ആണ്.
ലോജിക്കൽ പ്രോട്ടോക്കോളുകൾ, റൂട്ടിംഗ് , അഡ്രസ്സിംഗ് എന്നിവ ഇവിടെയാണ് കൈകാര്യം ചെയ്യപ്പെടുന്നത്.
ലെയർ 2 : ഡാറ്റാലിങ്ക് ലെയർ
ഈ ലെയറിൽ വച്ച് ഉചിതമായ പ്രോട്ടോക്കോൾ (Physical Protocol) നിർണ്ണയിച്ച് അത് ഡാറ്റയുടെ മേൽ ചുമത്തപ്പെടുന്നു.
നെറ്റ്‌വർക്കിന്റെ സ്വഭാവം, ഡാറ്റാ പാക്കറ്റുകൾ അടുക്കപ്പെടേണ്ട രീതി എന്നിവയും ഇവിടെ തീരുമാനിക്കപ്പെടുന്നു.
ലെയർ 1 : ഫിസിക്കൽ ലെയർ
ഇത് ഹാർഡ്‌വെയർ തലം ആണ്.
ശൃംഖലയുടെ സവിശേഷതകൾ, സ്ഥാപിക്കപ്പെടാൻ പോകുന്ന കണക്ഷൻ, ശൃംഖലയുടെ വോൾട്ടേജ് ലെവലുകൾ, അതിലുപയോഗിക്കുന്ന കേബിളുകൾ, ഹബ്ബുകൾ, നെറ്റ്‌വർക്ക് അഡാപ്റ്ററുകൾ പോലെയുള്ള നെറ്റ്‌വർക്കിംഗ് സംബന്ധ ഉപകരണങ്ങളുടെ വിവരണങ്ങൾ എന്നിവ ഫിസിക്കൽ ലെയറിൽ നിർവചിക്കപ്പെടുന്നു.
അവലംബം കെ.എച്ച്. മുഹമ്മദ് ബഷീറിന്റെ "ബി‌സി‌എൻ‌പി (ബി-സോഫ്റ്റ് സർട്ടിഫൈഡ് നെറ്റ്വർക്ക് പ്രൊഫഷണൽ) കോഴ്സ്‌വെയർ" (പ്രസിദ്ധീകരണം : ബി-സോഫ്റ്റ്, ആസാദ് പ്ലാസ, ദേശാഭിമാനി റോഡ്, കലൂർ, കൊച്ചി-26 ).
പുറത്തേക്കുള്ള കണ്ണികൾ ഐ.എസ്.ഓ വെബ്സൈറ്റ് സിസ്കോയുടെ പഠനസഹായി Archived 2008-05-09 at the Wayback Machine .
കണ്ണാടിയിലെ മഴ
ജോസ് പനച്ചിപ്പുറം എഴുതിയ നോവലാണ് കണ്ണാടിയിലെ മഴ .
ഈ കൃതിക്ക് 2005-ലെ കേരള സാഹിത്യ അക്കാദമി പുരസ്കാരം ലഭിക്കുകയുണ്ടായി .
കണ്ണാടിക്കടവത്ത് ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
സൂര്യകാൻ കുനിശ്ശേരി സംവിധാനം ചെയ്ത് 2000-ൽ പുറത്തിറങ്ങിയ മലയാള ചലച്ചിത്രമാണ് കണ്ണാടികടവത്തു അഭിനേതാക്കൾ കല്പന മുരളി ടോണി അടൂർ  ഭവാനി ലാലു  അലക്സ് മാമുക്കോയ മിനി  നായർ
കണ്ണാടി വിശ്വനാഥൻ ഈ ലേഖനത്തിനു മിഴിവേകാൻ ചിത്രങ്ങൾ ചേർക്കുന്നത് നന്നായിരിക്കും.
മലയാളത്തിലെ പ്രശസ്തമായ നിരവധി ചിത്രകഥകളുടെ രചയിതാവായിരുന്നു പി. വിശ്വനാഥൻ എന്ന കണ്ണാടി വിശ്വനാഥൻ (ജനനം : 1932).
കണ്ണാടി വിശ്വനാഥൻ അച്യുതൻ നായരുടെയും ദേവകി അമ്മയുടെയും മകനായി പാലക്കാട്ടെ കണ്ണാടിയിൽ 1932ൽ ജനിച്ചു.
സാമ്പത്തിക പരാധീനതകൾ കാരണം പത്താം ക്ലാസ്സിൽ പഠനം നിർത്തി.
15 വർഷം ചെന്നൈയിൽ തുന്നൽജോലി ചെയ്തശേഷം 32 വയസ്സിൽ സ്വദേശത്ത് തിരിച്ചെത്തി.
കുന്നത്തൂർമേട്ടിൽ അച്യുതൻ ബുക്ക് ഹൗസ് ഉടമ അച്യുതന്റെ കെട്ടിടത്തിൽ തുന്നൽക്കട നടത്തി.
തമിഴിൽ നിന്നും ചിത്രകഥകൾ മലയാളത്തിലേയ്ക്കു വിവർത്തനം ചെയ്ത് അച്യുതൻ ബുക്ക് ഹൗസിനു നൽകി.
ഇരുമ്പുകൈ മായാവി , സർപ്പദ്വീപ് , മഞ്ഞുകട്ട രഹസ്യം എന്നീ ചിത്രകഥകൾ ആദ്യം പ്രസിദ്ധീകരിച്ചത് വലിയ വിജയമായി .
മിക്ക ചിത്രകഥകളും കുറ്റാന്വേഷണകഥകളായിരുന്നു.
തുടർന്ന് 123 ചിത്രകഥകൾ പ്രസിദ്ധീകരിച്ചു.
സി. ഐ. ഡി. മൂസയായിരുന്നു പ്രധാന നായകൻ.
കൂടാതെ സി. ഐ. ഡി. മൈക്കീൾ, സി. ഐ. ഡി. മഹേഷ്, റിവോൾവർ റിങ്കോ എന്നിവരും പ്രധാന കഥാപത്രങ്ങളായിട്ടുണ്ട്.
ഓരോ പുസ്തകവും പതിനായിരക്കണക്കിനു കോപ്പികൾ വിറ്റഴിച്ചു.
അന്ന് ഒരു രൂപ മാത്രമായിരുന്നു വില.
നിയോകോമിക്സ് എന്ന പേരിലാണ് ഈ ചിത്രകഥകൾ ഇറക്കിയത്.
1983ൽ അവസാന ചിത്രകഥ ശൂന്യാകാശത്തിലെ ക്ഷുദ്രജീവികൾ ഇറക്കി.
ഭാര്യ : ശാരദ
ഒരു കാലത്ത് യുവതലമുറയുടെ ഹരമായിരുന്നു ഈ ഡിറ്റക്ടീവ് ചിത്രകഥകൾ.
കണ്ണാടി വിശ്വനാഥൻ ആ ചിത്രകഥകളിൽ ഉപയോഗിച്ച "ടമാാർ"(വെടിയൊച്ച), പഠാാർ (സ്ഫോടനം) എന്നീ വാക്കുകൾ പ്രശസ്തങ്ങളാണ്.
കണ്ണാന്തളി ഇംഗ്ലീഷ് വിലാസം https://ml.wikipedia.org/wiki/Exacum_tetragonum
ഇന്ത്യയിൽ ഡെക്കാൻ പീഠഭൂമി മുതൽ പശ്ചിമഘട്ടം വരെയുള്ള പ്രദേശങ്ങളിലെ പുൽമേടുകളിലും കുന്നിൻ പ്രദേശങ്ങളിലും വളരുന്ന ഒരു ചെടിയാണ് കണ്ണാന്തളി .
ദക്ഷിണേന്ത്യയിലെ ഒരു സ്ഥാനിക (endemic) സസ്യമാണിത് .
കേരളത്തിൽ വ്യാപകമായി കാണപ്പെട്ടിരുന്നതും ഇപ്പോൾ വളരെ അപൂർവമായിക്കൊണ്ടിരിക്കുന്നതുമായ ഓഷധി വർഗ്ഗത്തിൽ പെട്ട ഒരിനം ചെടിയാണ് കണ്ണാന്തളി.
50 മീറ്റർ മുതൽ 200 മീറ്റർ വരെ ഉയരമുള്ള ചെങ്കൽ കുന്നുകളിലും 1350 മീറ്റർ വരെ ഉയരമുള്ള പുൽമേടുകളിലും വളരുന്ന ഒരു ഏകവർഷി സസ്യമാണിത്.
ഓണക്കാലത്ത് ഇവ കൂടുതലായി കാണുന്നതുകൊണ്ട് പൂക്കളത്തിലും മറ്റും ഇവയുടെ പൂക്കൾ ഉപയോഗിക്കാറുണ്ട്.
( ശാസ്ത്രീയനാമം : Exacum tetragonum ) .
ഉത്തരകേരളത്തിൽ പലയിടങ്ങളിലും ഓണപ്പൂവ് എന്ന പേരിലും മലപ്പുറം ജില്ലയിൽ കാച്ചിപ്പൂ എന്ന പേരിലും അറിയപ്പെടുന്നു.
അഞ്ചെട്ടു ദശാബ്ദം മുൻപു വരെ ഓണക്കാലത്ത് തൃക്കാക്കരയപ്പനെ അണിയിച്ചൊരുക്കുന്നതിന് കണ്ണാന്തളിപ്പൂക്കൾ ഉപയോഗിച്ചിരുന്നു.
ഓണക്കാലത്ത് വിരിയുന്നതിനാലാകണം ഇതിന് ഓണപ്പൂവ് എന്ന പേര് ലഭിച്ചത്.
മുസ്ലിം സ്ത്രീകൾ മുൻകാലങ്ങളിൽ ഉപയോഗിച്ചിരുന്ന കാച്ചിമുണ്ടിന്റെ കരയുടെ നിറമുള്ളതിനാലാണ് കാച്ചിപ്പൂ എന്നറിയപ്പെടുന്നത് .
വടക്കൻ കേരളത്തിൽ തൃശ്ശൂർ, മലപ്പുറം, വയനാടു് ജില്ലകളിൽ പറമ്പൻപൂവു് , കൃഷ്ണപൂവ് എന്നീ പേരുകളിലും ഈ പൂവ് അറിയപ്പെടുന്നു .
ഇംഗ്ലീഷിൽ പേർഷ്യൻ വയലറ്റ് , ജെർമ്മൻ വയലറ്റ് എന്നും സംസ്കൃതത്തിൽ അക്ഷിപുഷ്പി എന്നും അറിയപ്പെടുന്നു.
നേത്രരോഗങ്ങൾക്ക് ഈ സസ്യത്തിന്റെ സത്ത് കണ്ണിലൊഴിക്കുന്നതിനാലായിരിക്കണം കണ്ണാന്തളിയെന്ന് മലയാളത്തിലും അക്ഷീപുഷ്പിയെന്ന് സംസ്‌കൃതത്തിലും അറിയപ്പെടുന്നത് .
ജൻഷ്യാനേസീ (Gentianaceae) സസ്യകുടുംബത്തിലാണ് ഈ സസ്യത്തെ ഉൾപ്പെടുത്തിയിരിക്കുന്നത്.
87 ജനുസ്സുകളിലായി 1500-ൽ അധികം സ്പീഷിസുകൾ ഈ സസ്യകുടുംബത്തിൽ ഉണ്ട്.
എക്‌സാകം ബൈകളർ (Exacum bicolor) എന്നാണ് ശാസ്ത്രനാമം.
എക്‌സാകം ജനുസ്സിൽ പെട്ട 13 സ്പീഷിസുകൾ കേരളത്തിൽ കണ്ടുവരുന്നുണ്ട്.
കണ്ണാന്തളിയുടെ ഇംഗ്ലീഷ് നാമം Bicolor Persian Violet എന്നാണ്.
ആഗസ്ത് മുതൽ നവംബർ വരെയാണ് നമ്മുടെ നാട്ടിൽ കണ്ണാന്തളിയുടെ പൂക്കാലം.
വിരിഞ്ഞു കഴിഞ്ഞാൽ ഒരാഴ്ചയിലധികം കാലം കൊഴിയാതെ നിൽക്കുന്ന പൂക്കളാണ് ഇവയ്ക്കുള്ളത് .
ഇടവപ്പാതിയോടെ മുളപൊട്ടുന്ന കണ്ണാന്തളിയുടെ തണ്ട് ചതുരാകൃതിയിലാണ്.
അൽപം നീണ്ടതും പത്ര ഞരമ്പുകൾ വ്യക്തമായി കാണാവുന്നതുമായ ഇലകൾ സമ്മുഖമായി വിന്യസിച്ചിരിക്കും.
25 സെന്റിമീറ്റർ മുതൽ 90 സെന്റിമീറ്റർ വരെ ഉയരത്തിൽ ഇവ വളരാറുണ്ട്.
ഉയർന്ന പ്രദേശങ്ങളിലെ പുൽമേടുകളിലാണെങ്കിൽ 120 സെന്റിമീറ്റർ വരെ ഉയരത്തിൽ വളരുന്നു.
പൂക്കൾ വിരിയാൻ തുടങ്ങിയാൽ ആദ്യത്തെ രണ്ടോ മൂന്നോ ദിവസങ്ങൾ സന്ധ്യയാകുന്നതോടെ കൂമ്പുകയും പിറ്റേന്ന് കാലത്ത് വീണ്ടും വിടരുകയും ചെയ്യും.
പിന്നീട് ഒരാഴ്ചയിലധികം കൂമ്പാതെ നിൽക്കും.
രണ്ട് അറകളുള്ള ചെറിയ ഫലത്തിൽ അനേകം ചെറുവിത്തുകൾ കാണപ്പെടുന്നു.
വിത്തുകൾക്ക് ഭാരം കുറവാണ് 150 വിത്തുകൾ എടുത്താൽ ഒരു ഗ്രാം തൂക്കം മാത്രമേ വരൂ .
ഓർക്കിഡ് പൂക്കളെപ്പോലെ മനോഹരങ്ങളാണ് കണ്ണാന്തളിപ്പൂക്കൾ.
ദളങ്ങളുടെ അറ്റം നീല നിറത്തിലോ വയലറ്റ് നിറത്തിലോ ആണ്.
കേസരങ്ങൾക്ക് സ്വർണ്ണ മഞ്ഞ നിറമാണ്.
പൂക്കൾ പഴകുന്തോറും ദളങ്ങളുടെ അറ്റത്തെ നീല/വയലറ്റ് നിറങ്ങൾ ദളങ്ങളുടെ മറ്റുഭാഗങ്ങളിലേക്ക് വ്യാപിക്കുന്നു.
മഴക്കാലം കഴിയുന്നതോടെ ഉണങ്ങിപ്പോകുന്ന കണ്ണാന്തളിച്ചെടികൾ അടുത്ത മഴക്കാലത്തോടെ വീണ്ടും തളിർക്കുകയും പുതിയ സസ്യമായി വളരുകയും ചെയ്യുന്നു.
വിത്തുകളിൽ നിന്ന് പുതിയ തൈകൾ ഉണ്ടാകുന്നത് വളരെ കുറവാണ്.
ഏകദേശം അഞ്ച് ശതമാനം വിത്തുകൾ മാത്രമേ മുളയ്ക്കാറുള്ളൂ എന്നാണ് ശാസ്ത്രീയ പഠനങ്ങൾ സൂചിപ്പിക്കുന്നത് .
നേത്രരോഗങ്ങൾക്ക് ഈ സസ്യം സമൂലമെടുത്ത് ഇടിച്ചുപിഴിഞ്ഞ് തയ്യാറാക്കുന്ന സത്ത് കണ്ണിലൊഴിക്കുന്നത് നല്ലതാണ്.
ചില തരം ത്വക്‌രോഗങ്ങൾ, വയറുവേദന, മൂത്രാശയ രോഗങ്ങൾ എന്നിവയ്ക്കും ഔഷധമായി ഉപയോഗിക്കാറുണ്ട്.
നീരിന് കയ്പുരസമുള്ളതിനാൽ ചില വൈദ്യന്മാർ പ്രമേഹ ചികിൽസയിലും ഉപയോഗിക്കാറുണ്ട് .
ഈ സസ്യത്തിനു് തിക്തരസവും ലഘുഗുണത്തോടുകൂടിയ ശീതവീര്യവുമാണു്.
കഷായങ്ങളിൽ ചേരുവയായി കണ്ണാന്തളി ഉപയോഗിക്കുന്നു .
ഇടനാടൻ കുന്നുകളുടേയും പുൽമേടുകളുടെയും നാശം കണ്ണാന്തളിയടക്കമുള്ള ഒട്ടേറെ നാട്ടുസസ്യങ്ങളെ വംശനാശത്തിന്റെ വക്കത്ത് എത്തിച്ചിരിക്കുകയാണ് .
എം.ടി വാസുദേവൻനായരുടെ കണ്ണാന്തളിപ്പൂക്കളുടെ കാലം എന്ന കൃതിയിൽ ഈ പൂവിനെ പരാമർശിക്കുന്നുണ്ട്.
ചിത്രശാല വയനാട്ടിൽ നിന്നും തൃശ്ശൂരിനടുത്തുള്ള വിലങ്ങൻകുന്നിൽനിന്നുള്ള കണ്ണാന്തളി.
കണ്ണൂർ  ജില്ലയിലെ പാലക്കയംതട്ടിൽ നിന്നുള്ള കണ്ണാന്തളി.
അവലംബം 1 2 3 4 5 6 7 ↑ http://ayurvedicmedicinalplants.com/plants/1562.html Archived 2009-07-24 at the Wayback Machine .
കണ്ണാന്തളിയെക്കുറിച്ച് അല്പം വിവരണം പുറത്തേക്കുള്ള കണ്ണികൾ കൂടുതൽ വിവരവും കാണുന്ന ഇടങ്ങളും http://www.flowersofindia.net/catalog/slides/Bicolor%20Persian%20Violet.html വിക്കിസ്പീഷിസിൽ Exacum tetragonum എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
Exacum tetragonum എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
കണ്ണാടി ഗ്രാമപഞ്ചായത്ത് ഇംഗ്ലീഷ് വിലാസം https://ml.wikipedia.org/wiki/Kannadi_Gramapanchayath കണ്ണാടി കണ്ണാടി 10°44′26″N 76°39′13″E ﻿ / ﻿ 10.74050°N 76.6535°E ﻿ / 10.74050; 76.6535 ഭൂമിശാസ്ത്ര പ്രാധാന്യം ഗ്രാമപഞ്ചായത്ത് രാജ്യം ഇന്ത്യ സംസ്ഥാനം കേരളം ജില്ല പാലക്കാട് വില്ലേജ് {{{വില്ലേജ്}}} താലൂക്ക്‌ ബ്ലോക്ക് നിയമസഭാ മണ്ഡലം പാലക്കാട്‌ ലോകസഭാ മണ്ഡലം പാലക്കാട്‌ ഭരണസ്ഥാപനങ്ങൾ പ്രസിഡന്റ് വൈസ് പ്രസിഡന്റ് സെക്രട്ടറി വിസ്തീർണ്ണം 19.8 ചതുരശ്ര കിലോമീറ്റർ വാർഡുകൾ എണ്ണം ജനസംഖ്യ 19576 ജനസാന്ദ്രത 988/ ച.
മീ കോഡുകൾ • തപാൽ • ടെലിഫോൺ + സമയമേഖല UTC +5:30 പ്രധാന ആകർഷണങ്ങൾ കണ്ണാടി പുഴ
പാലക്കാട്  ജില്ലയിലെ Palakkad taluk കുഴൽമന്ദം ബ്ളോക്കിൽ സ്ഥിതി ചെയ്യുന്ന ഒരു ഗ്രാമപഞ്ചായത്താണ്‌ കണ്ണാടി ഗ്രാമപഞ്ചായത്ത് .
1963-ൽ ആണ് ഈ പഞ്ചായത്ത് നിലവിൽ വന്നത്.
19.80 ചതുരശ്ര കിലോമീറ്റർ വിസ്തൃതിയുള്ള പഞ്ചായത്തിന്റെ കിഴക്ക് കൊടുമ്പ് പഞ്ചായത്തും, പടിഞ്ഞാറ് മാത്തൂർ , കുഴൽമന്ദം പിരായിരി പഞ്ചായത്തുകളും, തെക്ക് തേങ്കുറിശ്ശി , പെരുവെമ്പ് പഞ്ചായത്തുകളും, വടക്ക് പിരായിരി പഞ്ചായത്തും പാലക്കാട് മുനിസിപ്പാലിറ്റിയുമാണ് അതിരുകൾ.
1954 മെയ് 24-ന് കണ്ണാടി ഗ്രാമപഞ്ചായത്തിൽ ആദ്യത്തെ ഭരണസമിതി നിലവിൽ വന്നു.
വാർഡുകൾ 15 അവലംബം http://www.trend.kerala.gov.in Archived 2019-09-02 at the Wayback Machine .
Census data 2001 ഇതും കാണുക കേരളത്തിലെ ഗ്രാമപഞ്ചായത്തുകളുടെ പട്ടിക പുറമെ നിന്നുള്ള കണ്ണികൾ കണ്ണാടി ഗ്രാമപഞ്ചായത്ത് Archived 2013-03-18 at the Wayback Machine .
കണ്ണാപ്പൂർ നടുതറിയപ്പർ ക്ഷേത്രം ഇംഗ്ലീഷ് വിലാസം https://ml.wikipedia.org/wiki/Nadutariappar_Temple,_Kanrappur
ഇന്ത്യയിലെ തമിഴ്‌നാട്ടിലെ തിരുവാരൂരിനടുത്തുള്ള കണ്ണാപ്പൂരിൽ സ്ഥിതി ചെയ്യുന്ന ശിവന് സമർപ്പിച്ചിരിക്കുന്ന ഒരു ഹൈന്ദവ ക്ഷേത്രമാണ് കണ്ണാപ്പൂർ നടുതറിയപ്പർ ക്ഷേത്രം .
ശിവനെ നടുതരിയപ്പറായും അദ്ദേഹത്തിന്റെ പത്നി പാർവതിയെ ശ്രീവല്ലി നായഗിയായി ആരാധിക്കുന്നു.
ഏഴാം നൂറ്റാണ്ടിൽ തമിഴ് സന്യാസി കവികൾ (നായനാർ) രചിച്ച തമിഴ് ശൈവ കൃതിയായ തേവാരത്തിൽ ഈ ക്ഷേത്രത്തിലെ പ്രതിഷ്ടയെ വാഴ്ത്തുന്നതായി കാണപ്പെടുന്നു.
പാടൽ പെട്ര സ്ഥലങ്ങളിലെ ക്ഷേത്രങ്ങളുടെ കൂട്ടത്തിലുള്ളതാണ് ഈ ക്ഷേത്രവും.
തന്റെ ഭർത്താവിന്റെ ആഗ്രഹത്തിന് വിരുദ്ധമായി ശിവനെ ആരാധിച്ച ഒരു തീവ്ര ശിവഭക്തയുമായി ഈ ക്ഷേത്രം ബന്ധപ്പെട്ടിരിക്കുന്നു.
ചോളരുടെ സംഭാവനകൾ സൂചിപ്പിക്കുന്ന നിരവധി ലിഖിതങ്ങൾ ക്ഷേത്രവുമായി ബന്ധപ്പെട്ടിരിക്കുന്നു.
11-ആം നൂറ്റാണ്ടിൽ ചോള രാജവംശത്തിന്റെ കാലത്താണ് ഇന്നത്തെ കൊത്തുപണിയുടെ ഏറ്റവും പഴക്കം ചെന്ന ഭാഗങ്ങളും നിർമ്മിച്ചത്.
എന്നാൽ പിന്നീടുള്ള വിപുലീകരണങ്ങൾ പിൽക്കാല കാലഘട്ടങ്ങളുടേതാണ്.
ത്രിതല കവാട ഗോപുരം ക്ഷേത്രത്തിലുണ്ട്.
ഈ ക്ഷേത്രത്തിൽ അനേകം ശ്രീകോവിലുകൾ ഉണ്ട്.
അതിൽ നടുത്തുരയപ്പർ, ശ്രീവല്ലി നായഗി എന്നിവരുടേതാണ് ഏറ്റവും പ്രധാനം.
ക്ഷേത്രത്തിൽ രാവിലെ 6:30 മുതൽ രാത്രി 8 വരെ വിവിധ സമയങ്ങളിലായി അഞ്ച് ദൈനംദിനപൂജകളും കലണ്ടറിൽ അഞ്ച് വാർഷിക ഉത്സവങ്ങളും കാണാം.
തമിഴ് മാസമായ വൈകാശിയിലെ (മെയ് - ജൂൺ) വൈകാശി വിശാഗമാണ് ക്ഷേത്രത്തിൽ ആഘോഷിക്കപ്പെടുന്ന ഏറ്റവും പ്രധാനപ്പെട്ട ഉത്സവം.
ഒരിക്കൽ ശിവനും പത്നി ഉമാദേവിയും കൈലാസ പർവ്വതത്തിലായിരുന്നു.
ബ്രഹ്മാവിന്റെ നേതൃത്വത്തിൽ ദേവന്മാർ അവരുടെ ഗർഭധാരണ ചടങ്ങ് നടത്തിക്കൊണ്ടിരുന്നു.
സുധാവല്ലി എന്ന വിദ്യാധര പെൺകുട്ടി ഭഗവാന്റെ മുമ്പിൽ ഉമാ ദേവിയായി അഭിനയിച്ച് അദ്ദേഹത്തെ സന്തോഷിപ്പിച്ചു.
സുധാവല്ലിയുടെ രൂപം കണ്ട ഉമാദേവി കോപിക്കുകയും അവളെ ഈ ഭൂമിയിൽ ജനിക്കട്ടെ എന്ന് ശപിക്കുകയും ചെയ്തു.
അനന്തരഫലങ്ങൾ അറിയാത്ത സുധാവല്ലിക്ക് വല്ലാത്ത സങ്കടവും വിറയലും തോന്നി.
ഭൂമിയിൽ വച്ച് ശിവനെ പ്രാർത്ഥിക്കുമ്പോൾ അവരുടെ വാസസ്ഥലത്ത് എത്താമെന്ന് ദേവി പറഞ്ഞു.
സുധാവല്ലി അതുപോലെ തെക്കൻ തമിഴ്നാട്ടിലെത്തി.
തേവൂരിന്റെ തെക്ക് ഭാഗത്ത് പരമ്പരാഗത ശൈവ വെള്ളാള വംശത്തിൽ ജനിച്ച് സമൃദ്ധമായ ശിവജ്ഞാനമുള്ള പെൺകുട്ടി കമലവല്ലിയായി  അവൾ വളരുകയായിരുന്നു.
ശൈവ പാരമ്പര്യത്തിൽ മുൻ ജന്മത്തിന്റെ സമർപ്പണം അവസാനിപ്പിക്കാതെ തുടർച്ചയായി അവൾ ശിവനെ ആരാധിച്ചു.
കണ്ണാടിപ്പറമ്പ് ഇംഗ്ലീഷ് വിലാസം https://ml.wikipedia.org/wiki/Kannadiparamba കണ്ണാടിപ്പറമ്പ് കണ്ണാടിപ്പറമ്പ് 11°56′06″N 75°24′11″E ﻿ / ﻿ 11.935°N 75.403°E ﻿ / 11.935; 75.403 ഭൂമിശാസ്ത്ര പ്രാധാന്യം ഗ്രാമം രാജ്യം ഇന്ത്യ സംസ്ഥാനം കേരളം ജില്ല കണ്ണൂർ ഭരണസ്ഥാപനം(ങ്ങൾ) നാറാത്ത് ഗ്രാമപ ഞ്ചായത്ത് പ്രസിഡന്റ്                   കെ. ശ്യാമള ' ' വിസ്തീർണ്ണം ചതുരശ്ര കിലോമീറ്റർ ജനസംഖ്യ 12656 ജനസാന്ദ്രത / ച.
മീ കോഡുകൾ • തപാൽ • ടെലിഫോൺ +91 497 സമയമേഖല UTC +5:30 പ്രധാന ആകർഷണങ്ങൾ
കേരളത്തിലെ കണ്ണൂർ ജില്ലയിലെ ഒരു ഗ്രാമമാണ്‌ കണ്ണാടിപ്പറമ്പ് .
2001 -ലെ ജനസംഖ്യാ കണക്കെടുപ്പ് പ്രകാരം  ഇത് ഒരു സെൻസസ് ടൗൺ ആയി  കണക്കാക്കപ്പെടുന്നു .
ഇവിടത്തെ ജനസംഖ്യ 12,656 ആണ്‌.
ആകെ ജനസംഖ്യയുടെ 47% പുരുഷന്മാരും, 53% സ്ത്രീകളും ആണ്‌.
ആകെ ജനസംഖ്യയുടെ 13 % 6 വയസ്സിൽ താഴെയുള്ള കുട്ടികൾ ആണ്‌.
ഇവിടത്തെ സാക്ഷരത 78% ആണ്‌.
ഇതിൽ തന്നെ പുരുഷന്മാരുടെ സാക്ഷരത 81 ശതമാനവും സ്ത്രീകളുടെത് 75 ശതമാനവും ആണ്‌.
പ്രസിദ്ധമായ കണ്ണാടിപ്പറമ്പ് ശ്രീ ധർമ്മശാസ്താ ശിവക്ഷേത്രം ഇവിടെ സ്ഥിതി ചെയ്യുന്നു.
കൈത്തറിയെ ആശ്രയിച്ചു ജീവിക്കുന്ന ഒരു വലിയ വിഭാഗം ജനങ്ങൾ ഇവിടെയുണ്ട്.
കണ്ണാടിപ്പുഴ ഇംഗ്ലീഷ് വിലാസം https://ml.wikipedia.org/wiki/Kannadipuzha
കേരളത്തിലെ രണ്ടാമത്തെ നീളം കൂടിയ നദിയായ ഭാരതപ്പുഴയുടെ ഒരു പ്രധാന പോഷകനദിയാണ് കണ്ണാടിപ്പുഴ .
ശോകനാശിനിപ്പുഴ, ചിറ്റൂർപ്പുഴ എന്നീ പേരുകളിലും കണ്ണാടിപ്പുഴ അറിയപ്പെടുന്നു.
പാലക്കാട് ജില്ലയിലൂടെയാണ് നദി ഒഴുകുന്നത്.
തമിഴ്‌നാട്ടിലെ ആനമല മലനിരകളിൽ നിന്നുത്ഭവിയ്ക്കുന്ന പാലാറ് , ആളിയാറ് , ഉപ്പാറ് എന്നീ നദികൾ കേരള അതിർത്തിയിൽ വച്ച് കൂടിച്ചേർന്നാണ് കണ്ണാടിപ്പുഴ പിറവിയെടുക്കുന്നത്.
ചിറ്റൂർ , കൊടു‌മ്പ് , കണ്ണാടി, തിരുനെല്ലായി തുടങ്ങി പാലക്കാടിന്റെ തെക്കേ അതിർത്തികളിൽക്കൂടി ഒഴുകി പാലക്കാടിന് പടിഞ്ഞാറുള്ള പറളിയിൽ വച്ച് ഭാരതപ്പുഴയിൽ ലയിച്ചുചേരുന്നു.
കണ്ണാടിപ്പുഴയും കൽ‌പ്പാത്തിപ്പുഴയും ഗായത്രിപ്പുഴയും ചേർന്ന് പാലക്കാടിന്റെ ഒരു വലിയ ഭാഗം ഭൂപ്രദേശത്തും ജലസേചനം നടത്തുന്നു.
പാലക്കാട് കേരളത്തിന്റെ നെല്ലറ എന്ന് അറിയപ്പെടുന്നത് ഈ സുലഭമായ ജല ലഭ്യത കൊണ്ടായിരിക്കാം.
എന്നാൽ, ഇന്ന് ഈ നദികൾ നാശത്തിന്റെ വക്കിലാണ്.
അമിതമായ മലിനീകരണവും മണൽ വാരലുമാണ് ഇതിനുകാരണം.
തന്മൂലം നെൽകൃഷിയ്ക്കും വൻ നാശം സംഭവിച്ചിട്ടുണ്ട്.